Тэатр у Эпідаўры

Тэатр у Эпідаўры (грэч. θέατρο της Επιδαύρου) найбольш добра захавашыўся са старажытнагрэчаскіх тэатраў, дзейнічае і пры гэтым вылучаецца выключнай акустыкай і эстэтыкай. Размешчаны ў Эпідаўры паблізу ад Асклепіёна недалёка ад вёскі Лігурыён (грэч. Λυγουριό). Гісторыя Антычны старажытнагрэчаскі тэатр быў пабудаваны паміж 340 і 330 гг. да н. э. архітэктарам Паліклетам Малодшым з горада Аргас, згодна з запісам Паўсанія. Тэатр быў пабудаваны для забавы знаці асклепіёна ў Эпідаўры — лічылася, што тэатр спрыяльна ўплывае на псіхічнае і фізічнае здароўе пацыентаў. Старажытны тэатр умяшчаў больш за 15000 гледачоў і быў падзелены на дзве часткі. 21 рад з месцамі для звычайных людзей і 34 ніжніх радоў для святароў і кіраўнікоў. Старажытны тэатр быў адкрыты пасля раскопак, якія правёў археолаг Панагіс Кавадзіас (грэч. Παναγιώτης Καββαδίας), пад эгідай Афінскага Археалагічнага Таварыства ў перыяд 1870—1926 гадоў. Праз некалькі гадоў, у 1938 годзе тэатр прыняў першы пасля археалагічных работ спектакль. Гэта была пастаноўка трагедыі Сафокла «Электра» з Каціна Паксіна і Алену Пападакі ў галоўных ролях. Выступы спыніліся з-за Другой сусветнай вайны. У пачатку 50-х былі праведзены рэстаўрацыйныя работы, каб мець магчымасць прымаць большую колькасць гледачоў і з 1955 года праводзіцца тэатральны фестываль у Эпідаўры, дзе кожнае лета дэманструюцца пастаноўкі на сцэне антычнага тэатра. У рамках фестывалю ў Эпідаўры ўдзельнічалі некаторыя з найвялікшых грэчаскіх і замежных артыстаў, у тым ліку вядомая грэчаская оперная спявачка Марыя Калас. Гл. таксама Тэатральны будынак у класічнай Грэцыі Зноскі Спасылкі Hellenic Festival (англ.). Hellenic Festival. Архівавана з першакрыніцы 14 мая 2012. Праверана 11 чэрвеня 2011. (англ.)